Համակարգչային տեսողություն

Համակարգչային տեսողությունը այն ոլորտն է, որի աշխատանքներն ուղղված են համակարգիչներին բարձր մակարդակի պատկերների ճանաչում ապահովելուն։

Բացատրություն 
Որպես գիտության ճյուղ համակարգչային տեսողությունը վերաբերում է արհեստական համակարգերի ստեղծման թեորիան և կիրառությանը։ Այս դեպքում ինֆորմացիան վերցվում է թվային նկարներից կամ ավելի բարձր չափողականություն ունեցող տվյալներից։

Որպես տեխնոլոգիական ճյուղ համակարգչային տեսողությունը աշխատում է, օգտագործելով եղած տեսությունն ու մոդելները, ստեղծել համակարգչային տեսողության համակարգեր։
Այս ճյուղը բաղկացած է մի քանի ենթաճյուղերից՝ օբյեկտների ճանաչում, նկարների վերականգնում, տեսահսկողություն և այլ։

Պատմություն 
Համակարգչային տեսողության ուսումնասիրումը սկսվել է այն համալսարաններում, որոնք ուսումնասիրում էին արհեստական բանականությունը։ Այս ճյուղի նպատակն էր կրկնօրինակել մարդկային տեսողական համակարգը և ռոբոտներին օժտել բանական վարքագծով։

1955 թվականին Մասաչուսեթսի տեխնոլոգիական ինստիտուտի պրոֆեսոր Օլիվեր Սելֆրիջը հրապարակեց հոդված «Համակարգչի աչքերն ու ականջները» վերնագրով, որում նա տեսականորեն նկարագրում էր համակարգչին վիզուալ և ձայնային ընկալման հնարավորությունների մասին։

1980 թվականներին արդեն իսկ ստեղծվել էին ռոբոտներ, որոնք ընդունակ էին որոշ չափով ընկալել շրջապատող աշխարհը և որոշակի ինքնութույն քայլեր կատարել։

Իսկ 2003 թվականին շուկայում արդեն առկա էին բավականին հուսալի դեմքերի ճանաչման համակարգեր։

Համակարգչային տեսողության օգտագործվում է մի շարք այլ կարևոր ոլորտներում, ինչպիսիք են՝ տեղեկատվական ինժիներիան, նյարդաբանությունը, ռոբոտաշինությունը և այլն։

Օգտագործումը ռոբոտաշինության մեջ 
Ռոբոտաշինությունը համակարգչային տեսողության գործածման կարևորագույն ոլորտներից է։ Ի շնորհիվ համակարգչային տեսողության՝ զարգացավ ռոբոտաշինության լայն զանգվածների համար աշխատող բաժինը։ Օրինակ՝ 90-ականների վերջին  սկսվեց կենցաղային օգտագործման ռոբոտների մասսայական արտադրություն, որի վառ օրինակ են ռոբոտ-փոշեկուլները։ Սակայն ժամանակակից ռոբոտաշինության համար անհրաժեշտ են համակարգչային տեսողության հետ կապված որոշակի խնդիրների լուծումներ (Օրինակ՝օբյեկտների կամ տեսարանների ընդհանուր ճանաչում, մարդկանց հայտնաբերում, էմոցիաների բացահայտում՝ ըստ մարդկանց դեմքի վերլուծության)։

Ներկայիս դրությունը 
Այժմ համակարգչային տեսողությունն ունի բավականին լայն օգտագործման դաշտ։ Օրինակ՝ HSBC բանկը հավաքում է հաճախորդների դիմանկարների պատկերասրահ։ Նրանք անցնում են մարդկանց տարբերակման նոր ձևի՝ սելֆի։ Հետագայում այն կփոխարինի անձի ճանաչման բոլոր մյուս տարբերակներին, ինչպիսիք են մատնահետքերը, ձայնի ճանաչումը, կամ գաղտնաբառը։ Իսկ MasterCard-ը հայտարարել է, որ մոտակա ժամանակներում նրանք թույլ են տալու սելֆին օգտագործել որպես ալտերնատիվ մեթոդ օնլայն վճարումների կատարման համար։ Կիբերանվտանգության ոլորտի մասնագետները հաստատում են, որ համակարգը պետք է ունենա անվտանգության մի քանի մակարդակ, որպեսզի այս մեթոդը չդառնա թիրախ կիբեռհանցագործների համար։

Ծանոթագրություններ

Արտաքին հղումներ 
Машинное зрение. Что это и как им пользоваться? Обработка изображений оптического источника

Պատկերների ճանաչում
Վիդեո